كباب ملوكي بالدجاج
من مطبخ صديقتنا رجاء
اول شى سويت عجينة الكباب وهي اضع بس البيت: كيلو صدور دجاج ,بصلة متوسطة,معدنوس,فلفل ابيض ,وقليل من الزنجبيل ,ملح, ملعقة طعام زيت الزيتون,ونصف كوب بقصم واعجنها حتى احصل على عجينة متماسكة
امسح الصينية بزيت الزيتون بعد ما غلفتها بورق قصدير
شكلت الكباب وخليته بصينية الفرن
وادخله للفرن الى ان ينضج
احضر التبسي امسحه بقليل من زيت الزيتون وافرش رغيف خبز
وضفت الكباب على الخبز
اضيف ملعقتين زيت الزيتون بطاوة تيفال واشوح البصل والفلفل الاخضر وثم الطماطة بس شوية يذبلون واضيفهم على الكباب
ورشيت فوقه معدنوس وعصرت نصف ليمونة
سويت صلصة معجون طماطة خففته بالماء واضيف شوية فلفل اسود وضفته للتبسي وخليت رغيف خبز فوقه ورشيت بقية الصلصة على الخبز
ورشيت الوجه معدنوس مفروم
وغلفت التبسي بورق القصدير ودخلته للفرن الى ان تنشف الصلصة بعدها اشيل ورق القصدير حتى يتكسب الخبز من فوك
وهنا بعد ما طلعته من الفرن
الف عافية
رجاء
رجاء